সরেজমিনে জানা যায়, ধুনট পৌরসভার ছোট একটি গ্রাম সরকারপাড়া। ওই গ্রামে প্রায় শতভাগ হিন্দু সম্প্রদায়ের বসবাস। গ্রামের পূর্ব পাশ দিয়ে বহমান ইছামতি নদী। নদীতে ধুনট সদর, সরকারপাড়া ও দাসপাড়া সহ আশপাশের প্রতিমা এক সাথে বিসর্জন দেওয়া হয়। প্রতিমা বির্সজন উপলক্ষে লোকজনের সমাগম বেশী হওয়ায় যুগ যুগ ধরে ওই গ্রামে মেলা বসে। কিন্তু ওই মেলায় শুধু মহিলারাই কেনাকাটা করতে পারে। আর একারনেই শতাব্দী প্রাচীন ওই মেলাটির নাম করন হয়েছে বউ মেলা।